Confirmatio Ecclesiarum, quæ ab Episcopis hactenus datæ. Eugenius Episcopus seruus seruorum Dei dilectis filiis Petro Abbati Monasterij S. Ioannis Reomaensis, eiúsque fratribus tam præsentibus, quàm futuris Regularem vitam professis. In perpetuum. Desiderium quod ad religionis propositum  animarum salutem pertinere monstratur, autore Deo, sine aliqua est dilatione complendum. Quapropter dilecti in Domino filij vestris iustis postulationibus clementer annuimus,  præfatum B. Ioannis Monasterium, in quo diuino mancipati estis obsequio gloriosorum virorum Clodouei, Caroli,  aliorum Regum Francorum præceptis munitum,  fratrum nostrorum Sigoaldi, Brunonis, Ioceranni, Guilenci,  aliorum Lingonensium Episcoporum scriptis roboratum, ad exemplar prædecessoris nostri felicis memoriæ Papæ Innocentij, cum possessionibus,  bonis suis, sub B. Petri,  nostra protectione suscipimus,  præsentis scripti priuilegio communimus, statuentes, vt quascumque possessiones, quæcumque bona idem Monasterium in præsentiarum iustè,  canonicè possidet, aut in futurum concessione Pontificum, largitione Regum, vel Principum, oblatione fidelium, seu aliis iustis modis, Deo propitio, poterit adipisci, firma vobis, vestrisque successoribus,  illibata permaneant. In quibus hæc propriis duximus vocabulis exprimenda. Ecclesiam videlicet de Villa, quæ dicitur Corpus Sancti, Ecclesiam Ateiensem, Ecclesiam S. Georgij de Simiriaco, Ecclesiam de Beriaco, Ecclesiam de Vineis, Ecclesiam de Tultriaco, Ecclesiam de Asiaco, Ecclesiam de Nuidis, Ecclesiam de Asinariis, Ecclesiam de Cortenniaco, Capellam Montis Barri, Ecclesiam de Bunciaco, Ecclesiam de Riciaco, Ecclesiam de Iuliaco, Capellam S. Medardi, Ecclesiam de Scolis, Ecclesiam Camedonensem, Ecclesiam Estiuei, Ecclesiam de Estet, Ecclesiam de Spissia cum appendiciis suis, Ecclesiam de Barro, quidquid iuris habetis in villis S. Remigij, videlicet Betfontis, Visernei, Teliaci, quidquid etiam venerabilis frater noster Gotefridus Lingonensis Episcopus vobis iustè concessit,  scripto suo firmauit. In Eduensi Episcopatu Ecclesiam de Ionaio, Ecclesiam de Suintiaco, Ecclesiam de S. Germano de Mondaum, Ecclesiam de Tisiaco, Ecclesiam Sanctæ Magnentiæ, Capellam de Rouuredo, Ecclesiam de Cadriaco, cum Capella eiusdem villæ, Ecclesiam S. Medardi, Ecclesiam B. Mariæ in villa Iouis. In Episcopatu Matisconensi, in Saturniaco Ecclesiam S. Andreæ, cum Capella S. Leodegarij, Ecclesiam S. Martini de Cereis, cum Capellis ad eam pertinentibus, Capellam de Bufariis cum appendiciis suis. In Episcopatu Niuernensi Monasterium S. Petri de Glanno. In Tullensi Episcopatu Ecclesiam S. Stephani. Concordiam præterea inter vos,  sorores Ecclesiæ S. Mariæ de Rubeomonte, de Parochia Asiaca, à venerabili fratre nostro Gotefrido Lingonensi Episcopo vtriusque partis assensu rationabili prouidentia factam, nostro munimine roboramus. Decernimus ergo, vt nulli omnium hominum liceat præfatum Monasterium temere perturbare, aut eius possessiones auferre, vel ablatas retinere, minuere, aut aliquibus vexationibus fatigare, sed omnia conseruentur eorum, pro quorum gubernatione,  sustentatione concessa sunt vsibus omnimodis profutura. Salua sedis Apostolicæ autoritate  diœcesanorum Episcoporum Canonica iustitia. Si qua ergo in futurum Ecclesiastica sæcularisve persona hanc nostræ constitutionis paginam sciens contra eam temerè venire tentauerit secundo tertióve commonita, si non satisfactione congrua emendauerit, potestatis honorisque sui dignitate careat, reámque se diuino iudicio existere de perpetrata iniquitate cognoscat, à sacratissimo Corpore ac Sanguine Dei Domini redemptoris nostri Iesu Christi aliena fiat, vtque in extremo examine districtæ vltioni subiaceat. Cunctis autem eidem loco iusta seruantibus sit pax Domini nostri Iesu Christi, quatenus hic fructum bonæ actionis percipiant,  apud districtum iudicem præmia æternæ pacis inueniant. Amen. [Rota] Ego Eugenius Catholicæ Ecclesiæ Episcopus subscripsi. Ego Albericus Ostiensis Episcopus subscripsi. Ego Imarus Tusculanus Episcopus subscripsi. Ego Hubaldus Presbyter Cardinalis Sanctorum Ioan.  Pauli subscripsi. Ego Iulius Presbyter Cardinalis Tit. Sancti Marcelli subscripsi. Ego Guido Presbyter Cardinalis Tit. Pastoris subscripsi. Ego Otho Diaconus Cardinalis S. Georgij ad velum aureum subscripsi. Ego Octauianus Diaconus Cardinalis Tit. S. Nicolai in carcere Tulliano subscripsi. Ego Ioannes Diaconus Cardinalis S. Mariæ nouæ subscripsi. Ego Guido Diaconus Cardinalis Sanctæ Mariæ in porticu subscripsi. Ego Hiacynthus Diaconus Card. S. Mariæ in Cosmedin subscripsi. Datum apud S. Florentinum per manum Guidonis S.R.E. Diaconi Cardinalis  Cancellarij III. Idus Octobris Indict. XI. Incarnationis Dominicæ anno MCXLVII. Pontificatus Domini Eugenij tertij Papæ anno III.